**ДО**

**ОБЩИНСКИ СЪВЕТ**

**ГРАД ЕЛХОВО**

**ДОКЛАДНА ЗАПИСКА**

**от**

**ПЕТЪР АНДРЕЕВ КИРОВ – кмет на община Елхово**

**ОТНОСНО:** Предоставяне на еднократна финансова помощ на пострадалите при пожар в землището на с.В.Поляна, община Елхово

**УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,**

На 05.08.2015г. около обяд избухна пожар, който обхвана няколко постройки в покрайнините на с.В.Поляна.

Засегнати от пожара са жилищни имоти, находящи се на ул.“Янко Кирчев“ № 4, собственост на Атанас Димитров Драганов и на ул.“Янко Кирчев“ № 5, собственост на Тончо Димитров Карагьозов и Желязко Димитров Карагьозов.

Сградата собственост на Атанас Димитров Драганов е със застроена площ 75,24 м2 и включва четири помещения. При пожара изцяло е изгоряла дървената покривна конструкция, таванския гредоред, дървената дограма, стените са почти изцяло унищожени. Цялото имущество е изгоряло. Пристройката със ЗП 45,42м2, ползваща се за стопански нужди също е изгоряла.

Вторият имот със сградата е наследствен и съсобствен на Тончо Димитров Карагьозов и Желязко Димитров Карагьозов. Сградата е със ЗП 53,46м2 и включва три помещения. При пожара изцяло е изгоряла покривна конструкция, таванския гредоред, дървената дограма, стените са частично унищожени. Цялото обзавеждане е изгоряло. Към имота има пристройка със ЗП 39,06м2, която също е изгоряла.

При пожара са изгорели също селскостопанска постройка за отглеждане на животни и бали, собственост на Кольо Иванов Колев, ул.“Янко Кирчев“ № 9 и бали на Драган Димитров Драганов, ул.“Янко Кирчев“ № 7 и на Кръстю Иванов Герджиков, ул.“Маршал Толбухин“ № 2.

Във връзка с гореизложеното предлагам Общински съвет, гр.Елхово да вземе следните

**Р Е Ш Е Н И Я:**

На основание чл.21 ал.1 т.23 от Закона за местното самоуправление и местната администрация и писмо ФО № 1 / 26.01.2015г. на Министерство на финансите, предоставя еднократна финансова помощ на пострадалите при пожар в землището на с.В.Поляна, община Елхово на 05.08.2015г. както следва:

* Атанас Димитров Драганов, с.В.Поляна, ул.“Янко Кирчев“ № 3 - ……………….лв.
* Тончо Димитров Карагьозов и Желязко Димитров Карагьозов, с.В.Поляна, ул.“Янко Кирчев“ № 5 - ……………..лв.
* Кольо Иванов Колев, ул.“Янко Кирчев“ № 9 - …………….лв.
* Драган Димитров Драганов, ул.“Янко Кирчев“ № 7 - ……………….лв.
* Кръстю Иванов Герджиков, ул.“Маршал Толбухин“ № 2 - ……………….лв.

Средствата да се изплатят от местната дейност „Общинска администрация“, §42/14 Помощи по решение на Общински съвет.

**ПЕТЪР КИРОВ**

*Кмет на община Елхово*